জর্জ ক্যারিও
জর্জ ম্যাকডোনাল্ড ক্যারিও (ইংরেজি: George Carew; জন্ম: ৪ জুন, ১৯১০ - মৃত্যু: ৯ ডিসেম্বর, ১৯৭৪) সেন্ট মাইকেলের বেলমন্ট এলাকার হলস রোডে জন্মগ্রহণকারী আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩৫ থেকে ১৯৪৮ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শী ছিলেন জর্জ ক্যারিও।